Oikeusministeriö
Oikeushallinto-osasto
PL 25
00023 VALTIONEUVOSTO

Ohessa Keiteleen kunnanhallituksen 14.1.2008 antama lausunto käräjäoikeusverkon kehittämisestä.	                              

LAUSUNTO / KÄRÄJÄOIKEUSVERKOSTON KEHITTÄMINEN

K.hall.
13 §		Oikeusministeriö on kirjeellään 23.11.2007/OM 8/31/2007 pyytänyt mm. Keiteleen kunnalta lausuntoa oikeusministeriön työryhmän mietinnöstä Käräjäoikeusverkoston kehittämisestä. Lausunto on pyydetty lähettämään viimeistään 31.1.2008.  

Mietintö on luettavissa sähköisessä muodossa oikeusministeriön verkkosivuilta WWW. om.fi kohdassa julkaisut/työryhmämietintöjä/2007:12 Käräjäoikeusverkon kehittäminen. 

Mietinnön mukaan Pohjois-Savossa olisi käräjäoikeus Kuopiossa ja sivukanslia Iisalmessa sekä siirtymäkauden sivukanslia Varkaudessa ja erillinen istuntopaikka Varkaudessa. Pielavedellä säilyisi oikeusaputoimiston sivuvastaanotto. Tuomiopiirinä Pohjois-Savossa olisi Kuopio. Ulosottopiirinä olisi Pohjois-Savo.
	
Perusteluna kehittämistarpeille on mietinnössä esitetty mm. lainkäytön korkeiden laatuvaatimusten vaatima henkilöstön korkea ja kehittyvä ammattitaito. Ammattitaidon kehittymisen kannalta on tärkeää, että tuomioistuimessa on riittävän monipuolisia asioita niin paljon, että ammatillinen kehittyminen on mahdollista. Mietinnön mukaan käräjäoikeudet joutuvat jatkossa kilpailemaan nykyistä enemmän kyvykkäistä lakimiehistä ja muusta henkilökunnasta. Käräjäoikeuksien koon suurentaminen luo paremmat mahdollisuudet organisoida tuomioistuinten toimintaa siten, että henkilöstön ammattitaito ja osaaminen voidaan kohdistaa käsiteltävien asioiden laadun mukaan parhaalla mahdollisella tavalla.

Lainkäytön painopisteen siirtäminen käräjäoikeuksiin on kirjattu nykyisen hallituksen ohjelmaan. Tavoitteen saavuttaminen edellyttää, että käräjäoikeuden tekemät ratkaisut ovat sekä menettelyllisesti että sisällöllisesti niin laadukkaita, että sen tekemistä ratkaisuista ei olisi tarvetta valittaa ylempään oikeusasteeseen. (Valm. ks. TH).

Esitys:	Kunnanhallitus ilmoittaa lausuntonaan, että Iisalmen käräjäoikeus tulisi pysyttää itsenäisenä käräjäoikeutena.
	
	Perusteluina kunnanhallitus esittää seuraavaa:
-	käräjäoikeudella on erinomaiset toimitilat
-	käräjäoikeudella on lukumääräisesti tarpeeksi juttuja
-	käräjäoikeus on selviytynyt tehtävistään moitteettomasti
-	sivukansliasta pitkä etäisyys Kuopion pääkansliaan aiheuttaisi haittoja yhteydenpidossa ja lisäkustannuksia mm. matkakuluina
-	sivukanslioista saadut kokemukset ovat huonoja. (Esit. kj. ER).

Päätös:	Esitys hyväksyttiin.
	________________
		Lisätiedot: 	Kunnanjohtaja Eero Ryhänen, puh. 0400 742 751
		sähköposti: eero.ryhanen@keitele.fi